ਅਰਜੁਨ ਬਿਜਲਾਨੀ
ਅਰਜੁਨ ਬਿਜਲਾਨੀ (ਜਨਮ 31 ਅਕਤੂਬਰ 1982) ਇੱਕ ਭਾਰਤੀ ਟੈਲੀਵਿਜ਼ਨ ਅਤੇ ਫ਼ਿਲਮ ਅਦਾਕਾਰ ਹੈ। ਉਸ ਦਾ ਡੈਬਿਉ ਟੈਲੀਵਿਜ਼ਨ ਸ਼ੋਅ ਬਾਲਾਜੀ ਟੈਲੀਫਿਲਮਜ਼ ਸ਼ੋਅ ਕਾਰਤਿਕਾ ਸੀ, ਜੋ ਹੰਗਾਮਾ ਟੀਵੀ 'ਤੇ ਦਿਖਾਇਆ ਗਿਆ ਸੀ, ਉਹ ਫਿਰ ਲਿਫਟ ਰਾਇਟ ਲਿਫਟ, ਮਿਲੇ ਜਬ ਹਮ ਤੁਮ, ਮੇਰੀ ਆਸਿਕੀ ਤੁਮ ਸੇ ਹੀ, ਨਾਗਿਨ, ਕਵਚ, ਪਰਦੇਸ ਮੈਂ ਹੈ ਮੇਰਾ ਦਿਲ ਅਤੇ ਇਸ਼ਕ ਮੈਂ ਮਰਜਾਵਾਂ ਸਮੇਤ ਹੋਰ ਬਹੁਤ ਸਾਰੇ ਸ਼ੋਅ ਵਿੱਚ ਦਿਖਾਈ ਦਿੱਤਾ।

2016 ਵਿੱਚ ਉਸਨੇ ਡਾਂਸ ਰਿਏਲਟੀ ਸ਼ੋਅ ਝਲਕ ਦਿਖਲਾ ਜਾ (ਸੀਜ਼ਨ 9) ਵਿੱਚ ਹਿੱਸਾ ਲਿਆ ਸੀ। 2016 ਵਿੱਚ ਉਸਨੇ ਫ਼ਿਲਮ 'ਡਾਇਰੈਕਟ ਇਸ਼ਕ''' ਨਾਲ ਬਾਲੀਵੁੱਡ ਵਿੱਚ ਵੀ ਸ਼ੁਰੂਆਤ ਕੀਤੀ ਸੀ। 2018 ਵਿੱਚ ਉਸਨੇ ਕਲਰਜ ਟੀਵੀ ਤੇ ਡਾਂਸ ਰਿਏਲਟੀ ਸ਼ੋਅ ਡਾਂਸ ਦੀਵਾਨੇ ਦੀ ਮੇਜ਼ਬਾਨੀ ਕੀਤੀ।

 ਜ਼ਿੰਦਗੀ ਅਤੇ ਪਰਿਵਾਰ 
ਬਿਜਲਾਨੀ ਦਾ ਜਨਮ 31 ਅਕਤੂਬਰ 1982 ਨੂੰ ਮੁੰਬਈ, ਮਹਾਰਾਸ਼ਟਰ, ਭਾਰਤ ਵਿੱਚ ਇੱਕ ਸਿੰਧੀ ਹਿੰਦੂ ਪਰਿਵਾਰ ਵਿੱਚ ਹੋਇਆ ਸੀ। ਉਸਨੇ ਆਪਣੀ ਸਕੂਲ ਦੀ ਪੜ੍ਹਾਈ ਬੰਬੇ ਸਕੌਟਿਸ਼ ਸਕੂਲ, ਮਾਹੀਮ ਤੋਂ ਕੀਤੀ ਅਤੇ ਆਪਣੀ ਕਾਲਜ ਦੀ ਪੜ੍ਹਾਈ ਐਚਆਰ ਕਾਲਜ ਆਫ਼ ਕਾਮਰਸ ਅਤੇ ਇਕਨਾਮਿਕਸ ਤੋਂ ਕੀਤੀ। ਉਸਦਾ ਇੱਕ ਛੋਟਾ ਭਰਾ ਨਿਰੰਜਨ ਬਿਜਲਾਨੀ ਵੀ ਹੈ। ਉਨੀਂ ਸਾਲ ਦੀ ਉਮਰ ਵਿੱਚ ਉਸਨੇ ਆਪਣੇ ਪਿਤਾ ਸੁਦਰਸ਼ਨ ਬਿਜਲਾਨੀ ਨੂੰ ਗੁਆ ਦਿੱਤਾ। ਉਸਨੇ ਆਪਣੀ ਲੰਬੇ ਸਮੇਂ ਤੋਂ ਪ੍ਰੇਮਿਕਾ ਨੇਹਾ ਸਵਾਮੀ ਨਾਲ 20 ਮਈ, 2013 ਨੂੰ ਵਿਆਹ ਕਰਵਾ ਲਿਆ। 20 ਜਨਵਰੀ 2015 ਨੂੰ ਉਹ ਇੱਕ ਬੱਚੇ ਦੇ ਮਾਪੇ ਬਣ ਗਏ ਜਿਸਦਾ ਨਾਮ ਉਹਨਾਂ ਨੇ ਅਯਾਨ ਬਿਜਲਾਨੀ ਰੱਖਿਆ।

 ਕਰੀਅਰ 
ਬਿਜਲਾਨੀ ਨੇ ਆਪਣੇ ਟੈਲੀਵਿਜ਼ਨ ਕੈਰੀਅਰ ਦੀ ਸ਼ੁਰੂਆਤ ਬਾਲਾਜੀ ਟੈਲੀਫਿਲਮਜ਼ ਦੀ ਯੁਵਾ ਅਧਾਰਤ ਟੈਲੀਵਿਜ਼ਨ ਸੀਰੀਜ਼ ਕਾਰਤਿਕਾ ਤੋਂ ਜੈਨੀਫ਼ਰ ਵਿਗੇਟ ਨਾਲ 2004 ਵਿੱਚ ਕੀਤੀ ਸੀ। ਉਸਨੇ ਅੰਕੁਸ਼, ਕਾਰਤਿਕ ਦੇ ਪਿਆਰ ਦੀ ਰੁਚੀ ਦੀ ਮੁੱਖ ਭੂਮਿਕਾ ਨਿਭਾਈ। 2005 ਵਿੱਚ ਬਿਜਲਾਨੀ ਫਿਰ ਤੋਂ ਇੱਕ ਯੂਥ ਟੈਲੀਵਿਜ਼ਨ ਸੀਰੀਜ਼ ਰੀਮਿਕਸ'' ਵਿੱਚ ਦਿਖਾਈ ਦਿੱਤਾ। ਉਸਨੇ ਵਿਕਰਮ, ਸਹਿਯੋਗੀ ਪਾਤਰ ਦੀ ਭੂਮਿਕਾ ਨਿਭਾਈ ਸੀ। ਬਿਜਲਾਨੀ ਨੇ ਐਕਸ਼ਨ ਅਧਾਰਤ ਟੈਲੀਵਿਜ਼ਨ ਡਰਾਮਾ 'ਲਿਫਟ ਰਾਇਟ ਲਿਫਟ' ਨਾਲ ਆਪਣਾ ਪਹਿਲਾ ਧਿਆਨ ਦੇਣ ਯੋਗ ਕੰਮ ਕੀਤਾ ਸੀ। ਇਸ ਸ਼ੋਅ ਵਿੱਚ ਉਸਨੇ ਕੈਡੇਟ ਅਲੇਖ ਸ਼ਰਮਾ ਦੀ ਭੂਮਿਕਾ ਨਿਭਾਈ ਸੀ।

ਫ਼ਿਲਮੋਗ੍ਰਾਫੀ

ਫ਼ਿਲਮਾਂ

ਟੈਲੀਵਿਜ਼ਨ

ਵੈੱਬ ਸੀਰੀਜ਼

ਅਵਾਰਡ ਅਤੇ ਸਨਮਾਨ

ਇਹ ਵੀ ਵੇਖੋ 

 ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਂ ਦੀ ਸੂਚੀ

ਹਵਾਲੇ 

ਜਨਮ 1982
21 ਵੀਂ ਸਦੀ ਦੇ ਭਾਰਤੀ ਪੁਰਸ਼ ਅਦਾਕਾਰ
ਜ਼ਿੰਦਾ ਲੋਕ
ਸਿੰਧੀ ਲੋਕ